钦定古今图书集成/明伦汇编/氏族典/第341卷 > 刘定之
## 钦定古今图书集成/明伦汇编/氏族典/第341卷 > 刘定之

按《明外史刘定之传》：“定之，字主静，永新人。父髦，举于
乡，不乐仕。定之举正统元年会试第一，殿试及第，授
编修。秩满，进侍讲，迁洗马。久之，迁右庶子。天顺改元，
调通政司左参议，寻进翰林学士。宪宗立，进太常少
卿。成化二年，进工部右侍郎。四年进吏部左侍郎。五
年卒官，谥文安。定之谦恭质直，以文学名一时。弟寅”
之，湖广参议。